stanford-oval/wikipedia huggingface dataset:
ביל באקנר
ביוגרפיה

ביל באקנר נולד בוולהו שבצפון קליפורניה. הוא סיים את תיכון "נאפה" בשנת 1968, היה חבר נבחרת הבייסבול והפוטבול של בית הספר.
באקנר נבחר בסיבוב השני של דראפט 1968 לקבוצת לוס אנג'לס דודג'רס. את הופעת הבכורה שלו ב-MLB עשה בספטמבר 1969. לאורך הקריירה שלו שיחק בקבוצות הבאות:
בין השנים 1969–1976 שיחק באקנר בקבוצת הלוס אנג'לס דודג'רס.
בין השנים 1977–1984 שיחק באקנר בקבוצת השיקגו קאבס.
בין השנים 1984–1987 שיחק באקנר בקבוצת הבוסטון רד סוקס.
בין השנים 1987–1988 שיחק באקנר בקבוצת הקליפורניה אנג'לס.
בין השנים 1978–1989 שיחק באקנר בקבוצת הקנזס סיטי רויאלס.
בעונת 1990 שיחק באקנר בקבוצת הבוסטון רד סוקס.
וורלד סיריס 1986

בסדרת הטוב משבעה, בוסטון הובילה במשחק מספר 6. ניצחון במשחק זה היה מקנה לה את הזכייה באליפות לאחר 68 שנות "בצורת" מאז זכייתה הקודמת בשנת 1918. המטס השוו ובאינינג העשירי במצב בו בוסטון נזקקה לפסילה אחרונה של שחקן המטס על מנת לעלות שוב לחבוט ולנסות ולנצח במשחק ובאליפות כולה, נחבט הכדור לכיוונו של באקנר. בבואו לתפוס את הכדור ביצע טעות והכדור עבר בין רגליו. כתוצאה מכך המטס ניצחו במשחק ולבסוף זכו באליפות.
למרות טעויות אחרות בקבוצה כולל מהלך תמוה של מאמן הקבוצה אשר החליף את המגיש רוג'ר קלמנס הטוב במגיש פחות טוב, ואף על פי שבוסטון הפסידה במשחק שלאחר מכן (משחק מס' 7) לאחר שכבר הובילה 0–3, ההפסד של האליפות נזקף בעיני רבים בעת ההיא לחובתו של באקנר. בסופו של דבר עזב באקנר את הקבוצה והעיר. הוא חזר לבוסטון בשנת 1990 אולם חודשיים לאחר פתיחת העונה פרש מלשחק בייסבול.
בשנת 2004 לאחר זכייתה של הבוסטון רד סוקס בוורלד סיריס התראיין באקנר, לאחר ששמר על שתיקה ארוכה. לאחר הזכייה הפיצו אוהדי הרד סוקס כרזות ענק עם האימרה: "אנחנו סולחים לך, באקנר". בראיון אמר באקנר: "על מה הם סולחים לי? הרגתי מישהו? רצחתי מישהו? אם מישהו צריך לסלוח זה אני להם, לא הם לי. על כל מה שעשו לי בשנים שאחרי השגיאה ההיא, הם צריכים לבקש סליחה".
ב-8 באפריל 2008 עלה באקנר להגשת כבוד במשחק הפתיחה של הבוסטון רד סוקס לאחר זכייתה באליפות 2007. זו הייתה הפעם הראשונה בה הופיע באצטדיון מאז פרש. הקהל קם על רגליו והריע לבאקנר במשך ארבע דקות תמימות. לאחר המשחק נשאל האם הוא שלם עם החלטתו לעלות למגרש באותו היום. באקנר ענה "הייתי צריך לסלוח. לא בהכרח לאוהדים כמו בעיקר לתקשורת על התקופה הקשה שעברתי אני ומשפחתי בגללה. עשיתי זאת - סלחתי וכעת אני שם את העניין מאחורי".
באקנר נפטר ב-27 במאי 2019. הותיר אחריו אישה - ג'ודי, ושלושה ילדים.
ארנולד רוטשטיין

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  17 בינואר 1882 מנהטן, ארצות הברית 
 נרצח:  5 בנובמבר 1928 (בגיל 46) Ottendorfer Library, ארצות הברית 
 מדינה:  ארצות הברית 
 מקום קבורה:  בית הקברות יוניון פילד 
 השקפה דתית:  יהדות 
 חתימה:   
 
ארנולד רוטשטיין (באנגלית: Arnold Rothstein;‏ 17 בינואר 1882 – 4 בנובמבר 1928) היה עבריין, מהמר ואיש עסקים יהודי מניו יורק אשר כונה "המוח", נחשב לאבי הפשע המאורגן בארצות הברית. רוטשטיין נחשד כי הטה את משחקי אליפות הבייסבול ב-1919 לטובת עסקי ההימורים שלו, במה שכונה "שערוריית בלאק סוקס" (Black Sox Scandal).
ביוגרפיה

נולד לאברהם רוטשטיין, יהודי דתי ובעל קשרים רבים במערכת המשפט והפוליטיקה בניו יורק, שהחזיק ברשותו חנות טקסטיל ומפעל לעיבוד כותנה, בגיל 15 החל להתרחק מאורח החיים הדתי ושומר החוק של אביו והסתובב באזורי הפשע, כשהוא מתעסק בעיקר בהימורים.
בהמשך דרכו התיידד עם טים סאליבן, מנהיג הארגון הפוליטי טמאני הול בלואר איסט סייד. חסותו של סאליבן העניקה לארנולד הגנה, הן משוטרים והן מגנגסטרים, והוא ניצל זאת כדי לפתוח קזינו עצמאי משלו. הקזינו הכניס לכיסו סכומי עתק ובכך הפך רוטשטיין לאיש הכספים של העולם התחתון, כשהוא מממן עסקאות פשע מכל הסוגים.
ב-1920 לאחר חקיקת חוקי היובש היה מהראשונים שזיהו את ההזדמנות העבריינית-מסחרית הטמונה באיסור זה, והקים מערכת להברחת משקאות אלכוהוליים מבריטניה לארצות הברית. במשך הזמן החלו עבריינים אחרים לשדוד את המבריחים, כשהם מנצלים את העובדה שהמבריחים אינם יכולים להתלונן במשטרה, מצב זה הוביל לכך שרוטשטיין הוכרח לגייס כנופיה משלו כדי להגן על שיירות ההברחה. חברי הכנופיה גויסו מצעירים בני מהגרים בניו יורק, איטלקים ויהודים, ועליהם נמנו מאיר לנסקי, באגסי סיגל, לאקי לוצ'יאנו, פרנק קוסטלו, לואיס "לפקה" בוכהלטר, ודאץ' שולץ. רבים מחברי כנופייתו הפכו במרוצת הזמן לשליטי הפשע המאורגן.
בשנת 1928 הפסיד במשחק קלפים סכום של כמה מאות אלפי דולרים, אך סירב לשלם את חובו בטענה שרומה במשחק. ב-4 בנובמבר קיבל שיחת טלפון בה הוזמן לסנטרל פארק כדי ליישב ויכוח מסוים, ושם נורה ונפצע באורח קשה. רוטשטיין סירב לענות לשאלות השוטרים לגבי זהות היורה ולבסוף מת מפצעיו.
בתרבות

דמותו היוותה השראה לדמות "מאייר וולפסהיים" בספרו של פ. סקוט פיצג'רלד "גטסבי הגדול", ולדמותו של ארמנד רוזנטל, המכונה "המוח", בסיפוריו של דיימון ראניון ("אחד שיש לו מילה", "המוח חוזר הביתה" וסיפורים אחרים). דמותו של רוטשטיין שולבה גם בסדרת הטלוויזיה "אימפריית הפשע" של רשת HBO, את דמותו גילם מייקל סטולברג. וכן בסרטו של ג'ון סיילס מ-1988, "הימור מכור", שם גולמה דמותו על ידי מייקל לרנר. בסרט הסנדק חלק שני, ישנה סצנה שירדה בעריכה בה ויטו קורליאונה הצעיר מחפש שם קליט לעבריין יהודי צעיר בשם היימן. ויטו שואל אותו מי האיש הנערץ עליו ביותר, והבחור עונה "ארנולד רוטשטיין", ומאמץ את השם רוטשטיין, שבהמשך יתקצר לרות'. בסדרת הטלוויזיה הישראלית נויורק שולבה דמות מושאלת של עבריין הימורים יהודי הנושא את השם ״ארתור רוטשטיין״.
לקריאה נוספת

רוברט רוקאווי, מהגרים, פועלים וגנגסטרים - פרקים בתולדות היהודים בארצות הברית, תרגמה איטה ישראלי, הוצאת אוניברסיטת תל אביב, 1990.
רוברט רוקאווי, הגנגסטר היהודי בארצות הברית - חייו ופשעיו בראשית המאה ה-20, תרגמה איטה ישראלי, הוצאת גפן, 1994.
ריץ' כהן, יהודים קשוחים, תרגמה עפרה אביגד, הוצאת מודן, 1998.
הערות שוליים

↑   צח יוקד, "המוח" היהודי מאחורי העולם התחתון של ניו יורק, באתר הארץ, 30 ביולי 2024
↑  היימן רות' הבוגר הוא האנטגוניסט הראשי בסרט.
↑  הסצנה שנחתכה, באתר יוטיוב
| --- | --- |
בקרת זהויות :  NLI: 987007281710405171  GND: 124357075  ISNI: 0000 0001 1511 9176  LCCN: no92026303  SELIBR: 286066  SNAC: w6jd98hc  SUDOC: 254616259  VIAF: 98165478   WorldCat (עם VIAF): 98165478
בן בן יאיר

בן בן יאיר (נולד ב-23 בדצמבר 1992) הוא כדורגלן ישראלי, המשחק בהפועל בני לוד בעמדת הקיצוני.
קריירה

בן יאיר התחיל את הקריירה שלו בקבוצת הילדים של מכבי מודיעין ובגיל 15 עבר למחלקת הנוער של מכבי תל אביב. ב-19 באוגוסט 2009 ערך את הופעת הבכורה שלו בקבוצה הבוגרת בתיקו 0-0 נגד בני סכנין במסגרת גביע הטוטו. ב-27 באוגוסט 2012 ערך את הופעת הבכורה שלו בליגת העל בניצחון 1–2 נגד מכבי חיפה.
בינואר 2013 הושאל להפועל רמת-גן גבעתיים עד לסיום העונה. ב-26 בפברואר 2013 ערך את הופעת הבכורה שלו במועדון בגביע המדינה נגד הפועל עפולה. בן יאיר נכנס בדקה ה-105 של המשחק במצב של 3-3 בין הקבוצות, ובדקה ה-120 הבקיע את השער החמישי עבור קבוצתו שהיה גם שער הבכורה שלו במועדון. אף על פי שירד עם הקבוצה לליגה הלאומית זכה עמה בגביע בתום העונה.
בקיץ 2013 הושאל להפועל ניר רמת השרון עד לסיום העונה. ב-4 בינואר 2013 הבקיע את שער הבכורה שלו בליגת העל בניצחון 1–2 נגד הפועל רעננה. בתום העונה ירדה הקבוצה לליגה הלאומית ובן יאיר עזב את המועדון.
בקיץ 2014 חתם לארבע שנים במכבי תל אביב והושאל מיידית למכבי פתח תקווה עד לסיום העונה. למרות שמאמן הקבוצה רן בן שמעון נתן הזדמנות לשחקנים הצעירים של המועדון, בן יאיר לא קיבל דקות משחק רבות ובינואר 2015 עזב ליריבה העירונית הפועל בה רשם ירידת ליגה שלישית ברציפות בקריירה. ב-13 בספטמבר 2015 חזר לקדנציה שנייה ברמת השרון.
ב-4 בספטמבר 2016 חזר לליגת העל כאשר חתם במ.ס. אשדוד עד לסיום העונה.
בספטמבר 2018 חתם בהפועל בני לוד.
ב-28 בדצמבר 2020 חתם עד סיום העונה בהפועל פתח תקווה מהליגה הלאומית ב-9 בפברואר חזר להפועל בני לוד מליגה א..
תארים

גביע המדינה: 2012/2013
הערות שוליים

↑  מערכת ONE, ‏בן יאיר חתם לארבע עונות במכבי, ויושאל למכבי פ"ת, באתר ONE‏, 11 ביולי 2014
↑  רז אמיר, ‏קובי מוסא ובן בן יאיר חתמו לעונה ברמת השרון, באתר ONE‏, 13 בספטמבר 2015
↑  יניב טוכמן‏, מ.ס. אשדוד: הקשר בן בן יאיר חתם לעונה, באתר וואלה, 4 בספטמבר 2016
↑  כתבי אתר דאבל פס, רגע לפני סגירה: העברות בליגה הלאומית, באתר דאבל פס, 17 בספטמבר 2018
↑  לירון סובול, הרכש הראשון של שאבו: בן בן יאיר חתם בהפועל פתח תקווה, באתר מלאבס, 28 בדצמבר 2020
2 Cool 4 Skool

2 Cool 4 Skool הוא אלבום סינגל הבכורה של להקת הבנים הדרום קוריאנית BTS שפורסם ב-12 ביוני 2013, דרך ביג היט אנטרטיינמנט והופץ על ידי לואן. מתוך האלבום יצאו הסינגלים "No More Dream" ו-"We Are Bulletproof Pt.2". מבחינה מסחרית, האלבום הגיע למקום החמישי במצעד האלבומים של גאון (אנ') בקוריאה הדרומית ולמקום העשירי במצעד האלבומים העולמיים של בילבורד בארצות הברית. האלבום מכר למעלה מ-430,000 עותקים נכון לינואר 2022.
גרסה בת 3 דיסקים של האלבום שוחררה ביפן דרך פוני קניון (אנ') ב-2014.
רקע ופרסום

לפני הופעת הבכורה של BTS, ביג היט אנטרטיינמנט ניהלה בלוג עבור הקבוצה שבו החברים שיתפו מיקסטייפים, יומני וידאו ותכנים שונים אחרים עם המעריצים שלהם. הלייבל הודיע על סגירה זמנית של הבלוג ב-20 במאי 2013, כהכנה להופעת הבכורה של הקבוצה. האתר הרשמי של BTS הושק באותו יום והציג טיימר ספירה לאחור בדף הבית - הסופר לאחור עד 27 במאי - כאשר הלוגו הרשמי של הקבוצה נחשף לראשונה. ב-26 במאי (27 במאי בשעה 8:00 KST (אנ')), טריילר בכורה באורך 30 שניות פורסם באתר והועלה גם לערוץ היוטיוב הרשמי של ביג היט. הקליפ כלל מקצב היפ-הופ עם סקראצ'ינג ו"ראפ הוקי מעוצב היטב" שליווה גרפיקה טיפוגרפית המכילה רמזים על הרכב הקבוצה, השירים שיהיו באלבומה הראשון והכיוון המוזיקלי שלה. הטיימר באתר השתנה והחל לספור לאחור ל-3 ביוני. ב-3 ביוני הוכרז תאריך היציאה של האלבום והסינגל המוביל שלו שטרם נחשף, כמו גם תאריך ההתחלה של פעילויות קידום מכירות ב-12 ביוני. תמונות טיזר של כל חבר פורסמו באתר הקבוצה החל מאותו יום ועד 5 ביוני. ביג היט חשפה את רשימת השירים באלבום בחשבון הטוויטר הרשמי שלהם. היא גם פרסמה את העיצוב והפרטים של האלבום הפיזי, שכלל ספר תמונות (אנ') ופוסטקארד. הטיזר הראשון, חשף ש-"No More Dream" יהיה הסינגל המוביל של האלבום. תמונות קונספט נוספות לאלבום פורסמו דרך עמוד הפייסבוק הרשמי שלהם בשבוע שלאחר מכן.
קליפים

הקליפ של "No More Dream" פורסם ב-12 ביוני 2013 לקראת הבכורה של BTS. גרסת הכורוגרפיה שלו פורסמה מאוחר יותר ב-16 ביוני 2013 כשבאותן דקות BTS היו בעיצומה של הופעה בתוכנית מוזיקה. הקליפ של "We Are Bulletproof Pt.2" פורסם ב-16 ביולי 2013 כחלק מהמשך פעילות הקידום של הקבוצה. הקליפים בוימו על ידי זאניברוס (אנ') והכורוגרפיות נוצרו על ידי סון סונגדק.
כתיבה

מילות האלבום שיקפו בעיקר את אי ההבנה והדעות הקדומות כלפיהם, הביקורת על החברה שמצמצמת את חלומותיהם, והחרדה והנחישות כלפי עתידם. במהלך הפקת האלבום, שוגה וראפ מונסטר כתבו מחדש את המילים של "No More Dream" יותר מ-20 פעמים.
קידום

BTS ערכו מסיבת עיתונאים והופעת בכורה ב-12 ביוני 2013 בה ביצעו את "No More Dream" ו-"We Are Bulletproof Pt.2" וסימנו את תחילת שלב הבכורה הלא רשמי שלהם בתעשיית המוזיקה של קוריאה הדרומית. למחרת, ב-13 ביוני, הופיעו BTS בתוכנית אם קאונטדאון ברשת Mnet (אנ') ובכך התחילו רשמית את קידום האלבום בתוכניות מוזיקה דרום קוריאניות (אנ') שונות. ב-2015, ערכו BTS הופעה מיוחדת לקידום האלבום. ההופעה נקראה 2015 BTS Live Trilogy Episode I: BTS Begins ונערכה במשך יומיים באולם אולימפיק (אנ') החל מ-28 במרץ 2015, עם ביצועים של BTS לשירים מתוך 2 Cool 4 Skool ו-?O!RUL8,2.
הצלחה מסחרית

2 Cool 4 Skool מכר 760 עותקים בשבוע היציאה שלו, והגיע היישר למקום ה-19 במצעד משבוע 25 של מצעד האלבומים של גאון (אנ') שסקר את התקופה שבין ה-9 ל-15 ביוני 2013. האלבום המשיך למכור 4,986 עותקים מצטברים בשבועות שלאחר מכן, והופיע לראשונה במקום ה-17 במצעד האלבומים החודשי של גאון לחודש יוני. שישה שבועות לאחר מכן, במהלך הקידום של "We Are Bulletproof Pt.2", הוא הגיע לשיא במקום החמישי במצעד משבוע 31 שסקר את התקופה שבין ה-21 ל-27 ביולי ולאחר מכן הגיע לשיא במקום העשירי במצעד החודשי של יולי עם 13,598 עותקים נוספים שנמכרו. האלבום נמכר בכמות צנועה של 24,441 עותקים בסך הכל ונכנס למקום ה-65 במצעד סוף השנה של גאון לשנת 2013. באפריל 2020, האלבום נכנס לראשונה למצעד האלבומים העולמיים של בילבורד לאחר שמעריצים רכשו את האלבום כחלק מבדיחת אחד באפריל שצפתה "בכורה של להקת בנים חדשה בשם BTS באחד באפריל", והגיע למקום ה-12 עם 1,000 יחידות שקולות לאלבום שנמכרו במהלך השבוע שהסתיים ב-2 באפריל. לפי בילבורד, 2 Cool 4 Skool מכר 68,000 יחידות בארצות הברית נכון ל-11 באפריל.
הסינגל המוביל של האלבום "No More Dream" נכנס גם הוא למצעד משבוע 25 (לאותה תקופה כמו לעיל) והגיע היישר למקומות 124 ו-84 במצעד הדיגיטלי ובמצעד ההורדות של גאון בהתאמה, עם 23,237 מכירות. בארצות הברית, הוא הגיע היישר למקום ה-14 במצעד שירי העולם הדיגיטליים מתאריך 29 ביוני 2013, ונשאר במצעד במשך שלושה שבועות רצופים. בשנת 2020, הסינגל נכנס שוב למצעד, שפורסם ב-11 באפריל, בשיא חדש של מקום שני, עם 1,000 עותקים נוספים שנמכרו - שבוע המכירות הטוב ביותר שלו במצעד - והפך לשיר הקיי-פופ רב המכר בארצות הברית באותו שבוע. לפי בילבורד, "No More Dream" נמכר בסך הכל ב-45,000 עותקים במדינה עד לנקודת זמן זו. ב-30 בדצמבר 2023, 10 שנים לאחר יציאתו, נכנס הסינגל שוב למצעד ודורג מקום הראשון.
רשימת השירים

כל הקרדיטים לשירים לקוחים ממסד הנתונים של איגוד זכויות היוצרים הקוריאני של המוזיקה (אנ'), אלא אם צוין אחרת.
| מס' | שם | כותב(ים) | מפיק(ים) | משך |
| --- | --- | --- | --- | --- |
| 1. | Intro: 2 Cool 4 Skool (בהשתתפות די ג'יי פריז)   |   | סופרים בוי | 1:03 |
| 2. | We Are Bulletproof Pt.2  | פידוג • "היטמן" באנג • סופרים בוי • ראפ מונסטר • שוגה | פידוג | 3:45 |
| 3. | Skit: Circle Room Talk  |   | פידוג | 2:11 |
| 4. | No More Dream  | פידוג • "היטמן" באנג • ראפ מונסטר • שוגה •  ג'יי-הופ • סופרים בוי | פידוג | 3:42 |
| 5. | Interlude  |   | סלואו ראביט | 0:52 |
| 6. | 좋아요 (I Like It)   | סלואו ראביט • ראפ מונסטר • שוגה • ג'יי-הופ | סלואו ראביט | 4:20 |
| 7. | Outro: Circle Room Cypher  | ראפ מונסטר • ג'יי-הופ • שוגה • V • ג'ימין • ג'ונגקוק • ג'ין • פידוג | פידוג | 2:11 |
| משך כולל: | משך כולל: | משך כולל: | משך כולל: | 20:45 |
| אלבום פיזי> מס' | אלבום פיזי> שם | אלבום פיזי> כותב(ים) | אלבום פיזי> מפיק(ים) | אלבום פיזי> משך | אלבום פיזי>  | אלבום פיזי>  | אלבום פיזי>  | אלבום פיזי>  | אלבום פיזי>  |
| --- | --- | --- | --- | --- | --- | --- | --- | --- | --- |
| 8. | Skit: On the Start Line  | ראפ מונסטר | "היטמן" באנג | 2:33 |  |  |  |  |  |
| 9. | 길 (Path)   | ראפ מונסטר • ג'יי-הופ • שוגה • "היטמן" באנג • פידוג | ראפ מונסטר • ג'יי-הופ • שוגה • "היטמן" באנג • פידוג | 3:48 |  |  |  |  |  |
| משך כולל: | משך כולל: | משך כולל: | משך כולל: | 27:06 |  |  |  |  |  |
קרדיטים

| --- | --- |
 BTS – שירה ראפ מונסטר – הפקה, כתיבה, רפרן  שוגה – הפקה, כתיבה, הקלטה  ג'יי-הופ – הפקה, כתיבה  ג'ונגקוק – מקהלה  פידוג – הפקה, הקלטה, קלידים, סינתיסייזר, עיבוד ווקאלי וראפ  "היטמן" באנג – הפקה, כתיבה, הפקה בפועל:  סלואו ראביט – הפקה, כתיבה, הקלטה, קלידים, סינתיסייזר  סופרים בוי – הפקה, הקלטה, קלידים, סינתיסייזר, רפרן  די ג'יי סקראץ' – סקראצ'ינג  יאנג צ'אנג וון – מיקס (אנ'), הקלטה  ג'יימס פ. ריינולדס – מיקס  נאם יאנג וו – הקלטה  כריס גרינגר – מיקס  צ'וי היו יאנג – מיקס
נתוני מכירות ותארים

| מקום | מכירות |
| --- | --- |
דרום קוריאה דרום קוריאה (גאון): 446,265
ארצות הברית ארצות הברית (בילבורד): 68,000
היסטוריית יציאות לאור

| אזור | תאריך יציאה | פורמט | חברת תקליטים |
| --- | --- | --- | --- |
| קוריאה הדרומית | 12 ביוני 2013 | תקליטור • הורדה דיגיטלית | ביג היט אנטרטיינמנט • לואן אנטרטיינמנט |
| עולמי | 12 ביוני 2013 | הורדה דיגיטלית | ביג היט אנטרטיינמנט • לואן אנטרטיינמנט |
ראו גם

רשימת שירי קיי-פופ במצעד הבילבורד (אנ')
רשימת אלבומי קיי-פופ במצעד הבילבורד (אנ')
רשימת שירי קיי-פופ במצעד שירי העולם הדיגיטליים (אנ')
ביאורים

↑  סימפול של "Touch Steps/Two Beat Turn/Freestyle Routine" של קיי-טל (אנ'), מתוך Let's Disco. השימוש בו הוא שחזור ל-"Go" של אפיק היי (אנ'), מתוך אלבומם Map of the Human Soul (אנ'), שגם הוא מסמפל את אותו קטע.
פאולה אספינוסה

פאולה מילאגרוס אספינוסה סאנצ'ס (בספרדית: Paola Milagros Espinosa Sánchez; נולדה ב-31 ביולי 1986 במקסיקו סיטי) היא קופצת למים מקסיקנית, סגנית אלופה אולימפית (לונדון 2012) בקפיצה סינכרונית מ-10 מטרים ואלופת העולם (רומא 2009) בקפיצה מ-10 מטרים.
קריירה ספורטיבית

אספינוסה הגיעה להישגים גבוהים כבר כשהייתה בת 17, אז זכתה במדליות כסף בשתי הקפיצות הסינכרוניות במשחקים הפאן-אמריקאיים שנערכו בסנטו דומינגו, יחד עם לאורה סאנצ'ס, וכן סיימה במקום השמיני במקצה היחידות בקפיצה מ-10 מטרים. השתיים זכו גם במדליית ארד בקפיצה מ-3 מטר באליפות העולם שנערכה בברצלונה אותה שנה.
בשנת 2004 השתתפה אספינוסה לראשונה במשחקים האולימפיים, באולימפיאדת אתונה. היא סיימה במקום ה-12 בשני מקצי הקפיצות ליחידות. במקצי הזוגות התחרתה אספינוסה לצדן של שתי שותפות שונות: עם לאורה סאנצ'ס בקפיצה מ-3 מטרים ועם ג'אשיה לונה בקפיצה מ-10 מטרים. בשני המקצים סיימו הזוגות במקום החמישי.
באוניברסיאדה שנערכה באיזמיר ב-2005, זכתה במדליית הארד בקפיצה מ-3 מטרים. יחד עם לונה, זכתה במדליית כסף בקפיצה סינכרונית מ-3 מטרים ובמדליית ארד בקפיצה מ-10 מטרים.
במשחקים הפאן-אמריקאיים שנערכו בריו דה ז'ניירו ב-2007, הייתה אספינוסה הקופצת למים המעוטרת ביותר. היא זכתה בשתי מדליות הזהב במקצי היחידות, ובמדליית זהב נוספת בקפיצה סינכרונית מ-3 מטרים, יחד עם לאורה סאנצ'ס. בתחרות הקפיצה הסינכרונית מ-10 מטרים התחרתה לצדה של טטיאנה אורטיס, והשתיים זכו במדליית הכסף. גם באוניברסיאדה שנערכה באותה שנה בבנגקוק הגיעה אספינוסה להישגים נאים. יחד עם אורטיס זכתה בשתי מדליות הזהב בקפיצות הסינכרוניות, ובמקצי היחידות זכתה במדליית כסף בקפיצה מ-10 מטרים ובמדליית ארד בקפיצה מ-3 מטרים.
באולימפיאדת בייג'ינג (2008) זכו אספינוסה ואורטיס במדליית הארד בתחרות הקפיצה הסינכרונית מ-10 מטרים. במקצה היחידות ל-10 מטרים סיימה אספינוסה במקום הרביעי.
באליפות העולם שנערכה ברומא ב-2009 רשמה אספינוסה את הישג השיא שלה, כשזכתה במדליית הזהב בקפיצה מ-10 מטרים, והוכתרה כאלופת העולם. בתחרויות הקפיצות הסינכרוניות, בהן התחרתה עם לאורה סאנצ'ס, היו הישגיה נמוכים יותר. השתיים סיימו במקום השביעי בקפיצה מ-3 מטרים ובמקום התשיעי בקפיצה מ-10 מטרים. באותה שנה התחרתה שוב באוניברסיאדה, שנערכה בבלגרד. היא זכתה במדליית הזהב בקפיצה מ-10 מטרים ובמדליית הארד בקפיצה מ-3 מטרים. בקפיצות הסינכרוניות, בהן התחרתה לצדה של לאורה סאנצ'ס, זכתה במדליית זהב בקפיצה מ-3 מטרים ובמדליית כסף בקפיצה מ-10 מטרים.
באליפות העולם שנערכה בשאנגחאי ב-2011 איבדה אספינוסה את תוארה בקפיצה מ-10 מטרים, אך זכתה במדליית הארד. בקפיצה מ-3 מטרים העפילה רק לשלב חצי הגמר, בו סיימה במקום ה-16. בקפיצה הסינכרונית מ-10 מטרים, התחרתה עם טטיאנה אורטיס, והשתיים סיימו במקום השמיני. באוניברסיאדה שנערכה באותה שנה בשנג'ן זכתה בפעם השנייה ברציפות במדליית הזהב בקפיצה מ-10 מטרים. כן זכתה במדליית ארד בקפיצה מ-3 מטרים, ויחד עם טטיאנה אורטיס זכתה במדליית כסף בקפיצה סינכרונית מ-10 מטרים. תחרות גדולה נוספת בה השתתפה אספינוסה ב-2011 הייתה במסגרת המשחקים הפאן-אמריקאיים שנערכו בגואדלחרה. כמו במשחקים שנערכו ארבע שנים קודם לכן, זכתה אספינוסה ב-3 מדליות זהב מתוך 4 אפשריות: בקפיצה מ-10 מטרים, בקפיצה סינכרונית מ-3 מטרים (יחד עם לאורה סאנצ'ס) ובקפיצה סינכרונית מ-10 מטרים (יחד עם טטיאנה אורטיס). בקפיצה מ-3 מטרים זכתה במדליית ארד.
באולימפיאדת לונדון (2012) התחרתה אספינוסה לצדה של אלחנדרה אורוסקו בקפיצות הסינכרוניות מ-10 מטרים. השתיים זכו במדליית כסף.
מוירה פרייזר

| --- | --- |
אין תמונה חופשית
 לידה:  3 בדצמבר 1923 סידני, אוסטרליה 
 פטירה:  13 בדצמבר 2009 (בגיל 86) אנגליה, הממלכה המאוחדת 
 מדינה:  אוסטרליה 
 תקופת הפעילות:  מ-1940 
 בן או בת זוג:  Roger John Lubbock (25 בינואר 1955–?)  Douglas Sutherland 
 צאצאים:  GuyJohn Lubbock, Paul Nigel Lubbock 
 פרופיל ב-IMDb
 
מוירה פרייזר (באנגלית: Moyra Fraser;‏ 3 בדצמבר 1923 - 13 בדצמבר 2009) הייתה שחקנית ורקדנית בלט אנגלייה ילידת אוסטרליה. היא ידועה בעיקר מהופעתה בתפקיד פני ג'ונסון בקומדיית המצבים "בחלוף השנים".
ביוגרפיה

מוירה פרייזר נולדה בסידני שבאוסטרליה ב-3 בדצמבר 1923. משפחתה היגרה לממלכה המאוחדת ביוני 1924. אביה היה מנהל חברת התכשיטים Mappin & Webb. אחותה הייתה השחקנית שילה פרייזר. היא עזבה את בית הספר בגיל 14 כדי ללמוד עם מלגה ב- Sadler's Wells Ballet. שם התיידדה עם הרקדן והשחקן רוברט הלפמן.
ביוגרפיה > קריירה בתיאטרון

אחרי לימודיה הצטרפה פרייזר ללהקת הבלט סדלר'ס ולס. היא רקדה בדמות הראשית בבלט "ג'יזל", פיה בבלט "היפהפייה הנרדמת", ובדמות הופ בבלט "The Quest" (פרדריק אשטון / ויליאם וולטון לפי אדמונד ספנסר). היא עזבה את הלהקה כדי להופיע בתפקיד ראשי באופרטה "Song of Norway" בתיאטרון פאלאס בלונדון. בהמשך הופיעה פרייזר באופרה "The Olympians" בבית האופרה המלכותית, קובנט גארדן, וכיכבה במחזות ובמופעי פנטומיים (Pantomime). בין השאר הופיעה ב-"Girl in the Window" ובמחזה המוזיקלי "Golden City". בין השנים 1953 ל-1955 הופיעה במופע הרביו "Airs on a Shoestring" בתיאטרון רויאל קורט. באותו תיאטרון שיחקה גם במחזה "The Country Wife". בשנים 1959 ו-1960 הייתה פרייזר חברה בתיאטרון אולד ויק, ושיחקה במחזות "כטוב בעיניכם", "הדו-פרצופי", ו"נשות וינדזור העליזות".
בשנות השישים והשבעים של המאה העשרים שיחקה במחזות "מעבר למראה" בתיאטרון ליריק האמרסמית'", ברביו "See You Inside", במופע "The Buxom Muse", במחזה "Ring Round the Moon" בתיאטרון היימרקט, ובמשך ארבע שנים במחזה "No Sex Please, We're British".
ביוגרפיה > קולנוע וטלוויזיה

תפקידה הראשון של פרייזר בקולנוע היה ב-1948 במחזמר "The Dancing Years". אחר כך הופיעה בסרטו של דייוויד לין "מדלן". ב-1967 שיחקה בסרט "Here We Go Round the Mulberry Bush", וב-1971 כיכבה בסרט הקומי "The Boy Friend". בטלוויזיה החלה פרייזר להופיע בשנות השישים של המאה העשרים. היא השתתפה ב"מופע של בני היל", בסדרה "ITV Playhous" ובפרק בסדרה "Comedy Playhouse". בין 1975 ל-1977 השתתפה בארבעה פרקים בסדרה "החיים הטובים" של ה-BBC, בתפקיד פליסיטי אשתו של הבוס של ג'רי.
ב-1985 ו-1986 גילמה פרייזר את אנני ג'ולי ב-12 פרקים של הסדרה "From the Top". ב-1993 גילמה לראשונה את פני, אחות בעלה הראשון של ג'ין, בסדרה הקומית "בחלוף השנים". היא המשיכה לגלם את הדמות עד הפרק האחרון של הסדרה ב-2005. עוד שיחקה בתפקידי אורח בסדרות כגון "רמפול" ו"ג'יבס וווסטר".
ביוגרפיה > חיים אישיים

פרייזר התחתנה עם הסופר דאגלס סאת'רלנד, ונולדה להם בת אחת. אחר כך התחתנה עם רוג'ר לובוק ונולדו להם שני בנים.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1950 |  | The Dancing Years |  | ללא קרדיט |
| 1952 |  | Penny Plain |  | סרט טלוויזיה |
| 1952 | מולן רוז' | Moulin Rouge | רקדנית קאן-קאן |  |
| 1955 |  | The Man Who Loved Redheads | את'ל |  |
| 1958 |  | BBC Sunday-Night Theatre | סייבל | בפרק "Brian Rix Presents #2: Nothing But the Truth" |
| 1959 |  | Left Right and Centre | אנאבל |  |
| 1960 |  | No Hiding Place | בל נילסון | בפרק "Point of Release" |
| 1960 |  | The Strange World of Gurney Slade |  | מיני-סדרה |
| 1962 |  | BBC Sunday-Night Play | מיס גוסייג' | בפרק "The Happiest Days of Your Life" |
| 1962 |  | Saki | לורה | מיני-סדרה |
| 1962 |  | ITV Television Playhouse | לורה | בפרק "A Free Weekend" |
| 1962 | בני היל | Benny Hill | ליידי פנלה טווינג' | בפרק "Mervyn's Christmas Pudding" |
| 1963 | אנשים חשובים ביותר | The V.I.P.s | דיילת אוויר |  |
| 1966 | יו ואני | Hugh and I |  | בפרק "Huntin', Shootin' and Fishin'" |
| 1966 |  | Mr. John Jorrocks | ליידי ברנינגטון | סדרת טלוויזיה |
| 1968 |  | Here We Go Round the Mulberry Bush | גברת מקגרגור |  |
| 1968 |  | ITV Playhouse | גברת הרדי | בפרק "Rogues' Gallery: The Tale of Lancelot Wishart" |
| 1968 | אורלנדו | Orlando | ליידי טפווטר |  |
| 1968 |  | Prudence and the Pill | אישה בבית תה |  |
| 1968 |  | Driveway | גברת ארמסטרונג | סדרת טלוויזיה |
| 1969 |  | World in Ferment |  | סדרת טלוויזיה (פרק אחד) |
| 1971 |  | The Boy Friend | מאדאם דובונה |  |
| 1971 |  | Scott On... |  | בפרק "Culture" |
| 1973 |  | Comedy Playhouse | קוני שימרדין |  |
| 1973 |  | The Kids from 47A | מיס דלרימפל |  |
| 1973 |  | Take Me High | מולי ג'ונס |  |
| 1975 |  | Good Neighbors | פליסיטי | סדרת טלוויזיה (2 פרקים) |
| 1978 |  | Daphne Laureola | אישה משועממת | סרט טלוויזיה |
| 1979 |  | Danger UXB | הדודה דו-דו | סדרת טלוויזיה (3 פרקים) |
| 1985–1986 |  | From the Top | אנני ג'ולי | סדרת טלוויזיה |
| 1988 | קומץ עפרר | A Handful of Dust | גברת נורת'קוט |  |
| 1990 | גריינג' היל | Grange Hill | קתרין | סדרת טלוויזיה (פרק אחד) |
| 1991 |  | Tonight at 8.30 | דולי מסיטר / מייבל גרייס | סדרת טלוויזיה (2 פרקים) |
| 1991 |  | Performance | לטיס ויליס | בפרק "Absolute Hell" |
| 1991 | רמפול | Rumpole of the Bailey | יו"ר ניקולס | בפרק "Rumpole for the Prosecution" |
| 1992 | ג'יבס וווסטר | Jeeves and Wooster | ליידי מלוורן | בפרק "Safety in New York (or, Bertie Sets Sail)" |
| 1992 | בית אליוט | The House of Eliott | דיים קרוליין טרוי | סדרת טלוויזיה (פרק אחד) |
| 1993 |  | Uncle Jack and Cleopatra's Mummy | אימוג'ן פרטאלוק | סדרת טלוויזיה |
| 1993–2005 | בחלוף השנים | As Time Goes By | פני | סדרת טלוויזיה |
הערות שוליים

1 2 3  Obituary in The Guardian
↑  יעל ישראל, קולנוע יעל ישראל שעמום מרתק "קומץ עפר" (בריטניה, 1988), במאי: צ'ארלס סטאריג', שחקנים: ג'יימס ווילבי, קריסטין סקוט תומאס, רופרט גרייבס, אנג'ליקה יוסטון, ג'ודי דנץ, אלק גינס, כל העיר, 10 במרץ 1989